**Goşundy 11.**

**Wagtlaýyn saklanylýan wagtlaýyn otagda şahslaryň bolmagynyň düzgünleri.**

**§ 1**

1. Wagtlaýyn saklanylýan wagtlaýyn otaga ýerleşdirilen şahsa şu aşakdakylar desine düşündirilýär:

1) şu düzgünler bilen tanyşdyrylmak arkaly onuň hukuklary we borçlary.

Wagtlaýyn saklanylýan wagtlaýyn otaga gelen şahs, bolmagyň düzgünleri bilen tanyşdyrylyş namasyna gol çekmek arkaly, bolmagyň düzgünleri bilen tanyşdyrylyş hakykatyny tassyklaýar;

2) wagtlaýyn saklanylýan wagtlaýyn otagyň gözegçilik serişdeleri, şol sanda syn ediş we şekili ýazyş serişdeleri bilen ornaşdyrylmagy hakykaty, eger-de olar gurnalan bolsa.

2. Şahs gelen pursadyndan başlap 8 sagatdan köp bolmadyk möhletde wagtlaýyn saklanylýan wagltaýyn otagda bolup bilýär.

3. Soňraky gulluk çäreleriň geçirilýän wagtynda wagtlaýyn saklanylýan wagtlaýyn otaga ýerleşdirilen şahs, wagtlaýyn saklanylýan otaga geçirilip bilnmeýär.

4. Polýak dilini bilmeýän we wagtlaýyn saklanylýan wagtlaýyn otaga goýberilen şahsa, onuň wagtlaýyn saklanylýan wagtlaýyn otagda bolmagyna degişli soraglar boýunça, terjimeçi arkaly ýüz tutmak mümkinçiligi berilýär.

5. Eger-de wagtlaýyn saklanylýan wagtlaýyn otaga gelen şahs bilen, onuň huşunyň bozuklygy sebäpli, aragatnaşyk kynlaşan bolsa, onda 1-nji bentde görkezilen hereketler, olary ýerine ýetirmezligiň sebäbi aradan aýyrylandan soňra ýerine ýetirilýär.

6. Eger-de tutup saklanan şahsyň huşunyň bozulmagy bilen, onuň bilen aragatnaşyk etmäge dörän päsgelçilik netijesinde, onuň tutulyp saklanylmagy bilen baglanşykly, jenaýat kodeksi ýa-da gaýry kanunlar tarapyndan göz öňünde tutulan, öz hukuklary bilen ol tanyşdyrylmadyk bolsa, onda amala aşyrylmandygy sebäbi aradan aýrylandan soňra, şeýle tanyşdyrylyş amala aşyrylmalydyr. Öz hukuklary bilen tanyşdyrylandygy baradaky hakykaty, tutulyp saklanan şahs, tutup saklamak hakyndaky teswirnama gol çekmek arkaly tassyklaýar.

**§ 2**

1. Wagtlaýyn saklanylýan wagtlaýyn otaga gelýän şahs, öz adyny, atasynyň adyny, doglan senesini we ýerini, hasaba alynan ýa-da ýaşaýan ýeri, şeýle hem saglyk ýagdaýy baradaky maglumatlary habar berýär.

2. Wagtlaýyn saklanylýan wagtlaýyn otaga gelýän we ol ýerde ýerleşdirilýän şahs, öňüni alyş gözden geçirilişe degişlidir.

**§ 3**

1. § 2 (2) bentde görkezilen, öňüni alyş gözden geçirilişiň dowamynda tapylan we alnyp galynan närseler, olaryş hususy aýratynlyklaryny görkezmek bilen saklanyş sanawyna girizilýär. Saklanyş sanawy, wagtlaýyn saklanylýan wagtlaýyn otagyna gelen şahs, we onda görkezilen närseleri saklanyşa kabul edýän polisiýanyň işgäri tarapyndan gol çekilýär.

2. Bu wagtlaýyn saklanylýan wagtlaýyn otaga gelen şahsyň gol çekmekden ýüz öwürmegi ýa-da gol çekip bilmezligi, daşalyşyny ýa-da ýansaklawyny amala aşyrýan işgäriň bu çäräniň amala aşyrylyşyna gatnaşandygyny görkezmek bilen saklanyş sanawyna bellik edilýär, bu barada onuň goly tassyk edýär.

3. (ýatyrylan)

4. § 2 (2) bentde görkezilen, öňüni alyş gözden geçirilişiň dowamynda tapylan we ýygnalan närseler, wagtlaýyn saklanylýan wagtlaýyn otaga gelen şahsa berilip bilinmeýär.

**§ 4** Wagtlaýyn saklanylýan wagtlaýyn otaga gelen şahs, şu talaplar hakynda habarly edilmelidir:

1) şu düzgünleriň berjaý edilmegi hakynda;

2) wagtlaýyn saklanylýan wagtlaýyn otagda nobatçylygy amala aşyrýan, içeri işler edaralaryň nobatçy işgäriniň görkezmelerini ýerine ýetirmek hakynda;

3) bilelikde bolmagyň düzgünlerini berjaý etmek hakynda;

4) wagtlaýyn saklanylýan wagtlaýyn otagda şahsy tämizlik we otaglarda arassaçylyk hakynda alada etmek zerurlygy hakynda;

5) adamlaryň janyna we saglygyna dörän howplar, lukmançylyk otagyndaky enjamlaryň döwülmegi we beýleki howply hadysalar hakynda içeri işler edarasynyň nobatçy işgärine dessine habar bermek hakynda.

**§ 5** Wagtlaýyn saklanylýan wagtlaýyn otaga gelen şahs, öz egin-eşigini, içki geýimini we aýakgabyny ulanmalydyr.

**§ 6** Wagtlaýyn saklanylýan wagtlaýyn otaga ýerleşdirilen şahs, şular bilen üpjün edilmelidir:

1) lukmaçylyk kömegini almak mümkinçiligi bilen;

2) sanuzellerinden we şahsy tämizligi üçin zerur bolan ýuwujy serişdelerinden peýdalanmak mümkinçiligi bilen;

3) wagtlaýyn saklanylýan wagtlaýyn otagda bar bolan şahslaryň howpsuzlygynyň üpjün edilmegine gönükdirilen, içeri işler edaralarynyň işgärleriniň öz gulluk borçlaryny ýerine ýetirmeklerine päsgel bermeýän ýagdaýynda, içeri işler ministrligine tabyn bolan şahslaryň jaýlarda we ulag serişdelerde temmäki önümleri peýdalanmagyň anyk şertleri hakynda düzgünlerine laýyklykda, ýörtie aýrylan ýerde temmäki önümlerini çekmek mümkinçiligi bilen;

4) lukmanyň razylygy bilen ýa-da onuň bilen ylalaşyk boýunça, berilip bilinýän lukman tarapyndan bellenen derman serişdeleri; derman serişdeleri lukman bilen ylalaşyk boýunça lukmançylyk otagyndaky şahsa lukman ýa-da lukmanyň ylalaşygy boýunça içeri işler edaralarynyň işgäri tarapyndan berilýär;

5) otagyň işleýişine jogap berýän içeri işler edaralarynyň işgärine hem-de bu otag tabynlygynda bolan içeri işler edaralarynyň bölümçesiniň ýolbaşçysyna talapnamalary, şikaýatlary we arzalary bermek mümkinçiligi bilen.

6) suwsuzlygyny gandyrmak üçin içgileri almak mümkinçiligi bilen.

**§ 7**

1. Wagtlaýyn saklanylýan wagtlaýyn otagdan boaşdylýan şahsa, saklamak üçin alynan närseler berilýär.

2. Eger-de saklanmagyny üpjün etmek ýa-da administratiw temmi tertibinde tutulyp saklanan ýa-da tussag edilen bolsa, töleg serişdeleri we närseleri depozitdan berilip bilinmeýär.

3. (ýatyrylan)